Ferdinando Baldelli

**Ferdinando Baldelli** (født 26. september 1886 i Pergola i Marche i Italia, død 20. september 1963 i Roma) var en italiensk katolsk prelat og titulærbiskop, som involverte seg i katolsk italiensk, pavelig og så internasjonalt karitativt arbeid. Han ble i 1951 valgt til første president av den konføderasjon som snart fikk navnet *[[Caritas Internationalis]]*.

## Liv og virke
### Prest
Han ble ordinert til prest den 26. juli 1909.

I 1926 grunnla han i Roma *[[Opera Nazionale Assistenza Religiosa, Morale agli Operai]]* (ONARMO). Pavens privatsekretær søster Pascalina Lehnert krediterer Baldelli med ideen om å etablere en pavelig hjelpeorganisasjon, et forehavende pave Pius XII støttet entusiastisk til sin død. 

Han utmerket seg deretter under Andre verdenskrig da han var sammen med pater Carlo Egger C.R.V. og pater Otto Faller S.J. grunnlegger  av *[[Pontificia Opera di Assistenza]]*, som han ledet som president fra 1944 til 1959. Paven var personlig involvert, og bad til stadighet

kardinaler og biskoper fra USA Argentina, Brasil, Sveits, Canada, Mexico og andre land om hjelp.  

Under Det hellige år i 1950, bestemte pave Pius XII seg for å sammenlenge og internasjonalisere katolsk karitativt arbeide. Det ble etter forslag fra monsignor Giovanni Battista Montini sammenkalt til en ukelang konferanse i Roma med deltakere fra 22 land, der man gransket utfordingene for kristent *Caritas*arbeide. Som resultet ble det besluttet å etablere en internasjonal konferanse for katolsk internasjonalt karitativt arbeide.

Fra 1951 til 1962 var msgr Ferdinando Baldelli den første president for den internasjonale Caritas-konføderasjonen. Grunnleggende medlemmer var organisasjoner i 13 land: Østerrike, Belgia, Canada, Danmark, Frankrike, Vest-Tyskland, Nederand, Italia, Luxembourg, Portugal, Spania, Sveits og USA. I 1957 endret konføderasjonen navn til *Caritas Internationalis*.

### Titulærbiskop
Den 22. juli 1959 utnevnte pave Johannes XXIII ham til titulærbiskop av *Aperlae*. Han ble bispeviet den 25. oktober samme år av kardinalbiskop Marcello Mimmi av Sabina og Poggio Mirteto; medkonsekrerende var biskop Raffaele Campelli av Cagli e Pergola, og biskop Giuseppe Olivotti, hjelpebiskop i Venezia.

Biskop Ferdinando Baldelli døde i Roma den 20. september 1963 i Roma.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Vincenzo Vannutelli (1836-1930) *1880
* Kardinal Giovanni Battista Nasalli Rocca di Corneliano (1872-1952) *1907
* Erkebiskop Marcello Mimmi (1882-1961) *1930
* Kardinal *Ferdinando Baldelli * (1898-1977) *1946

## Litteratur
*
*
* Erwin Gatz: «Karitas und kirchliche Hilfswerke», i *Handbuch der Kirchengeschichte*, Herder, Freiburg, 1985
* A. Giovagnoli: «La Ponteficia Commissione di Assistenza e gli aiuti americani 1945–1948», i *Storia contemporanea * n 5–6,  1978
* Jan Olav Smit: *Pope Pius XII*, Burns Oates & Washbourne, London-Dublin, 1950
* Michele Capano: *S. E. mons. Ferdinando Baldelli e l'attualità del suo messaggio*, Pompei: Tipografica Pompei, 1973

## Referanser